Številka: U0070-21/2020

Datum: 30. 12. 2020

Zadeva: Poročilo o posebnem nadzoru nad vsebnostjo etilen oksida v začimbah in zeliščih

Inšpekcija UVHVVR je na podlagi informacij prejetih preko OFIS in RASFF sistema, ki nakazujejo na možno prisotnost etilen oksida v različnih začimbah in zeliščih, izvedla posebni nadzor. Pri distributerjih je bilo skupaj odvzetih 12 uradnih vzorcev začimb in zelišč, v katerih se je z laboratorijskimi preiskavami ugotavljala prisotnost etilen oksida in njegovega metabolita. Etilen oksid je sicer v EU nedovoljeno sredstvo, v nekaterih tretjih državah pa ga uporabljajo za sterilizacijo začimb.

V tabeli so prikazani rezultati vzorčenja začimb in zelišč na vsebnost etilen oksida.

| **Opis živila** | **Mesto vzorčenja** | **Dobavitelj** | **Poreklo** | **LOT št./ rok uporabe** | **Skladnost** |
| --- | --- | --- | --- | --- | --- |
| poper črni - zrnje | Vobo d.o.o., Maribor | Vobo d.o.o., Maribor | Brazilija | L:STA8317 | skladen |
| čebula - granulat | Vobo d.o.o., Maribor | Vobo d.o.o., Maribor | Indija | L:22096-2215-1 | skladen |
| hibiskus cvet drobljen | Umami foods d.o.o., Idrija | Pikantum KG, Nemčija | Burkina Faso | 6.11.2023 | skladen |
| črni poper | Umami foods d.o.o., Idrija | Blova GmbH, Nemčija | Indija | 26.11.2022 | skladen |
| poper črni v zrnju | Podravka d.o.o., Ljubljana | Podravka d.o.o., Ljubljana | Indonezija | 810201 | skladen |
| poper črni celi 20g | Kotanyl d.o.o., Ljubljana | Kotanyl d.o.o., Ljubljana | Vietnam | L374700 | skladen |
| poper črni v zrnju, 1 kg | Adria trading d.o.o., Ptuj | Bohl d.o.o., Maribor | Vietnam | 116635 | skladen |
| bio ingver mleti | Narajan d.o.o., Leskovec pri Krškem | Abbot Blackstone, Nemčija | Indija | 30.3.2023 | skladen |
| poper celi črni 1000g | Monsun d.o.o., Kranj | Frateli d.o.o., Kozina | Indija | 20A014 | skladen |
| zeleni poper, 500g | Kvibo d.o.o., Tržič | Chili Product KFT, Madžarska | Indija | 4587012020 | skladen |
| poper črni - mleti | Droga kolinska d.d., Izola | Vobo d.o.o., Maribor | Brazilija | 200226-12 | skladen |
| črni poper v zrnu | Condimentum Lucija Mohorčič s.p., Sežana | De Lorenzl s.r.l., Italija | Vietnam | 4043-A | skladen |

V nobenem od odvzetih dvanajstih vzorcev ostanki omenjene spojine in njenega metabolita niso bili ugotovljeni. Zato so bili vsi vzorci začimb ocenjeni kot skladni in varni.

Pripravili:

Petra Lokar, univ.dipl.inž.živ.teh.

mag.Nadja Škrk Andreja Bizjak dr.vet.med.

Direktorica inšpekcije za varno hrano, veterinarstvo in varstvo rastlin